CELEX: 31985R0540
Language: el
Date: 1985-02-28 00:00:00
Title: Κανονισμός (ΕΟΚ) αριθ. 540/85 της Επιτροπής της 28ης Φεβρουαρίου 1985 περί έκτης τροποποιήσεως του κανονισμού (ΕΟΚ) αριθ. 1517/77 περί καθορισμού του πίνακα των διαφόρων ποικιλιών λυκίσκου που καλλιεργούνται στην Κοινότητα

Avis juridique important

|

31985R0540

Κανονισμός (ΕΟΚ) αριθ. 540/85 της Επιτροπής της 28ης Φεβρουαρίου 1985 περί έκτης τροποποιήσεως του κανονισμού (ΕΟΚ) αριθ. 1517/77 περί καθορισμού του πίνακα των διαφόρων ποικιλιών λυκίσκου που καλλιεργούνται στην Κοινότητα  

Επίσημη Εφημερίδα αριθ. L 062 της 01/03/1985 σ. 0055 - 0056 Ισπανική ειδική έκδοση: Κεφάλαιο 03 τόμος 33 σ. 0219  Πορτογαλική ειδική έκδοση : Κεφάλαιο 03 τόμος 33 σ. 0219 

***** ΚΑΝΟΝΙΣΜΟΣ (ΕΟΚ) αριθ. 540/85 ΤΗΣ ΕΠΙΤΡΟΠΗΣ  της 28ης Φεβρουαρίου 1985  περί έκτης τροποποιήσεως του κανονισμού (ΕΟΚ) αριθ. 1517/77 περί καθορισμού του πίνακα των διαφόρων ποικιλιών λυκίσκου που καλλιεργούνται στην Κοινότητα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από την πράξη προσχωρήσεως του 1979 (2), και ιδίως το άρθρο 12 παράγραφος 8,  Εκτιμώντας:  ότι ο κανονισμός (ΕΟΚ) αριθ. 1517/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 573/81 (4), κατανέμει τις ποικιλίες αυτές στις ομάδες «αρωματικός λυκίσκος», «πικρός λυκίσκος» και «έτεραι», σύμφωνα με τις εμπορικές συνήθειες που ισχύουν στην κοινοτική και διεθνή αγορά του λυκίσκου, σε συνάρτηση με την τελική χρησιμοποίησή του στη ζυθοποιία, με βάση τα κοινά χαρακτηριστικά που υφίστανται, ιδίως, στην επικρατούσα περιεκτικότητα σε πικρές ουσίες ή στον αρωματικό χαρακτήρα·  ότι οι εξετάσεις που πραγματοποιήθηκαν για την ποικιλία Yeoman η οποία μέχρι στιγμής ανήκει στην κατηγορία ΙΙΙ «έτεραι» , καθώς και η χρήση της στη ζυθοποιία, έδειξαν ότι επικρατεί ο πικρός χαρακτήρας σ' αυτήν την ποικιλία· ότι πρέπει, λοιπόν, να γίνει μεταφορά αυτής της ποικιλίας στην ομάδα ΙΙ «πικρός λυκίσκος»·  ότι στην κοινοτική αγορά εμφανίστηκαν δύο νέες ποικιλίες που ονομάζονται «Omega» και «Orion»· ότι με τις γνώσεις που διαθέτουμε σήμερα, ως προς αυτές, ενδείκνυται να καταχθούν, με βάση τα χαρακτηριστικά τους και τη χρήση τους στη ζυθοποιία, στην ομάδα ΙΙΙ «έτεραι»·  ότι είναι σκόπιμο να εφαρμοστεί ο παρών κανονισμός και στις ποικιλίες της συγκομιδής του 1984·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 1517/77 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός εφαρμόζεται στις ποικιλίες της συγκομιδής του 1984 και των επόμενων ετών.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Φεβρουαρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 291 της 19. 11. 1979, σ. 77.  (3) ΕΕ αριθ. L 169 της 7. 7. 1977, σ. 13.  (4) ΕΕ αριθ. L 58 της 5. 3. 1981, σ. 16.   ΠΑΡΑΡΤΗΜΑ  1.2.3 // Α.  // Β.  // Γ.  // Ομάδα Ι: Αρωματικός λυκίσκος  // Ομάδα ΙΙ: Πικρός λυκίσκος  // Ομάδα ΙΙΙ: Έτεραι  //   //  //   // Bramling Cross Challenger Fuggles Goldings Hallertauer Hersbruecker Spaet Hueller Perle Progress Saaz Saxon Spalter Star Strisselspalt Sunshine Tardif de Bourgogne Tettnanger Tutsham W.G.V.  // Brewers Gold Bullion Keyworth's Midseason Northdown Northern Brewer Target Yeoman  // Kent Omega Orion Record Triploid Viking Zenith  //   //   //